Sesaji liyane awujud ‘sega golong milang dusun’ sing15 cacahe, minangka perlambang anane 15 dhusun ing dhesa iki. ‘Sego Golong’ sing cacahe 9 mau, ndhuwe makna niyat sing ”golong giling”, lan manunggale Kawula Gusti. Sajen utawa larakan liyane saka wulu-wulu bumi Candirejo awujud pala kependhem, pala gumanthung, pala kesimpar, sing werdine nyuwun barokah supaya asil tetanen ing desa iki tansah tambah lan manfaat. Ana maneh sesaji wujud’Golong Kencana’ awujud sega golong ketan sing katutup lan linambari dadaran endhong tanpa uyah. Dene sesaji awujud jajanan pasar, ingkung panggang, klapa rong pasang lan pithik cilik urip. Kabeh mau kudu kacawisake ing pagelaran wayang kulit.